Hačirogata

Hačirogata (), seniau Hačiro () – ežeras šiaurės Japonijoje, Akitos prefektūroje. Ežeras telkšo 4 m žemiau jūros lygio ir yra žemiausia Japonijos vieta.Tsurumi. Cultural History Of Postwar Japan (anglų). Routledge, 2013-10-28. ISBN 9781136146183.

Seniau Hačirogatos ežeras buvo 2-as pagal plotą po Bivos ežero. 1957 m. imta ekstensyviai sausinti žemę, kuri būtų panaudota pasėlių auginimui, todėl ežero plotas smarkiai sumažėjo ir dabar tesiekia 27,7 km² (18-as šalyje). Nusausinti plotai 1977 m. buvo paversti polderiu, kur imta auginti ryžius.The History of Ogata-Mura. Ogata-Mura.or.jp. Nuoroda tikrinta 2018-11-18.Wood , Donald C. Ogata-Mura: Sowing Dissent and Reclaiming Identity in a Japanese Farming Village (anglų). Berghahn Books, 2012-09-01, p. 45–46. ISBN 9780857455260. Nusausintoje žemėje 1964 m. įkurtas Ogatos kaimas.http://www.oga-ogata-geo.jp/wp-content/themes/twentythirteen/img/page/brochures/pdf/english/Ogata_Village_Geoguide.pdf Kai kurių manymu, žemės nusausinimas buvo klaida, kadangi Japonija nebeturėjo kur dėti susikaupusio ryžių pertekliaus. Taip pat buvo prarasti šlapynių plotai.

Anksčiau šidžimi moliuskų (Corbicula japonica) žvejyba buvo klestinti pramonė, bet ežero vandeniui tapus mažiau sūriam, sumenko. Žvejojami upėtakiniai ešeriai ir wakasagi (Hypomesus nipponensis).

 Legenda 
Pasak legendos, vyras, vardu Hačiro, kuris buvo paverstas drakonu, po ilgų klajojimų savo buveine pasirinko šį ežerą. Tokiu būdu ežeras įgavo Hačirogatos (-gata reiškia „lagūna“) pavadinimą. Vėliau jis susižavėjo moterimi, kuriai priklausė Tadzavos ežeras (taip pat esantis Akitos prefektūroje), ir jis persikraustė gyventi pas ją. Todėl ežero vanduo tapo daug seklesnis.

 Šaltiniai 

Kategorija:Japonijos ežerai
Kategorija:Akitos prefektūra